Na temelju članaka 35. i 53. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članka 34. Statuta Grada Skradina (¨Službeni vjesnik Šibensko-kninske županije¨¸ broj 3/21), Gradsko vijeće Grada Skradina, na 2. sjednici, održanoj dana 15. srpnja 2021. godine, donosi

**ODLUKU**

**o ustrojstvu upravnih tijela Grada Skradina**

**I. TEMELJNE ODREDBE**

Članak 1.

Ovom Odlukom uređuje se ustrojstvo upravnih tijela Grada Skradina, njegov djelokrug, način upravljanja i druga pitanja od značaja za njihov rad.

Izrazi u ovoj Odluci koji imaju rodno značenje odnose se jednako na muški i na ženski rod.

Članak 2.

Upravna tijela osnivaju se sukladno vrsti i opsegu poslova, srodnosti i organizacijskoj povezanosti, potrebi učinkovitog upravljanja i obavljanja poslova, te postizanju visokog stupnja odgovornosti u izvršavanju poslova iz samoupravnog djelokruga Grada, kao i poslova državne uprave, odnosno područne samouprave prenijetih na Grad, sukladno zakonu.

U upravnim tijelima obavljaju se upravni i drugi stručni poslovi iz samoupravnog djelokruga Grada sukladno zakonu, Statutu Grada Skradina, ovoj Odluci i drugim propisima.

**II. USTROJSTVO I DJELOKRUG UPRAVNIH TIJELA**

Članak 3.

Za obavljanje poslova iz članka 2. ove Odluke ustrojava se:

* Upravni odjel za financije, imovinsko-pravne poslove i društvene djelatnosti.
* Upravni odjel za gospodarstvo, komunalne djelatnosti i lokalnu samoupravu.

Članak 4.

Upravni odjel za financije, imovinsko-pravne poslove i društvene djelatnosti

obavlja:

* poslove iz područja financija i računovodstva (izrada proračuna, izvještaja o

izvršenju proračuna, obračun plaća, knjigovodstvena evidencija prihoda, primitaka, rashoda i izdataka proračuna, te knjigovodstvene evidencije imovine Grada i drugi poslovi propisani Zakonom),

* imovinsko-pravni poslove (vođenje imovinsko-pravnih postupaka u svezi nekretnina

Grada, zakup poslovnih prostora i javnih površina, vođenje evidencija o korištenju gradske imovine i dr.),

* poslove iz područja društvenih djelatnosti (izrada programa iz područja kulture,

športa i socijalne skrbi, provođenje postupaka dodjele donacija udrugama i dodjele stipendija i sl.),

-2-

* stručne i administrativne poslove za potrebe obnašanja dužnosti gradonačelnika

(poslovi protokola i odnosa s javnošću, organizacije manifestacija, dodjele priznanja Grada, uređivanje mrežnih stranica Grada i dr.) .

Obavlja i druge srodne poslove koji su mu stavljeni u nadležnost zakonom, podzakonskim aktima te odlukama Gradonačelnika ili Gradskog vijeća.

Članak 5.

Upravni odjel za gospodarstvo**,** komunalne djelatnosti i lokalnu samoupravuobavlja:

* poslove u svezi poticanja gospodarskog razvoja (poljoprivreda, turizam i dr.

gospodarske aktivnosti),

* poslove vođenja komunalnih evidencija, obračuna komunalnog doprinosa i

naknada, održavanje komunalnih objekata i uređaja u stanju funkcionalne sposobnosti sukladno Zakonu o komunalnom gospodarstvu, drugim zakonima, te posebnim propisima i odlukama Gradskog vijeća kao i poslove komunalnog i prometnog redarstva, poslove iz područja prostornog uređenja, graditeljstva i javne nabave, te provođenja projekata financiranih iz EU fondova,

* pravne, savjetodavne i druge stručne i administrativno-tehničke poslove u svezi rada

Gradskog vijeća i njegovih radnih tijela,

* poslove u svezi radnih odnosa i drugih prava dužnosnika, službenika i namještenika,
* poslove u svezi zaprimanja, otpreme i dostave pošte, te ostale poslove pisarnice i

arhiviranja dokumenata,

* poslove održavanja prostora Gradske uprave,
* poslove civilne zaštite
* druge opće poslove u svezi rada upravnih tijela.

Obavlja i druge srodne poslove koji su mu stavljeni u nadležnost zakonom, podzakonskim aktima te odlukama Gradonačelnika ili Gradskog vijeća

Članak 6.

U okviru upravnih tijela Grada mogu se ustrojiti unutarnje ustrojstvene jedinice.

Unutarnje ustrojstvo upravnih tijela Grada, nazivi i opisi radnih mjesta, s opisima razina

standardnih mjerila za klasifikaciju radnih mjesta, broj izvršitelja i druga pitanja od značaja za

rad upravnih tijela Grada uređuju se Pravilnikom o unutarnjem redu upravnih tijela Grada kojeg donosi gradonačelnik Grada Skradina (u daljnjem tekstu: Gradonačelnik) na prijedlog

pročelnika upravnih tijela, u skladu sa zakonom.

**III. UPRAVLJANJE UPRAVNIM TIJELIMA GRADA**

Članak 7.

Upravnim tijelima Grada upravljaju pročelnici koje na temelju javnog natječaja, imenuje Gradonačelnik.

Javni natječaj raspisuje Gradonačelnik.

-3-

Članak 8.

Upravna tijela samostalna su u obavljanju poslova iz svog djelokruga i za svoj rad su odgovorna gradonačelniku.

Gradonačelnik usmjerava i nadzire rad upravnih tijela Grada u njihovu samoupravnom djelokrugu.

**IV. SREDSTVA ZA RAD UPRAVNIH TIJELA GRADA**

Članak 9.

Sredstva za rad upravnih tijela Grada osiguravaju se u Proračunu Grada.

**V. PRIJELAZNE I ZAVRŠNE ODREDBE**

Članak 10.

Gradonačelnik Grada Skradina dužan je u roku od 45 dana od dana stupanja na snagu ove Odluke, donijeti Pravilnik o unutarnjem redu upravnih tijela.

Službenici i namještenici u upravnim tijelima i službama nastavljaju raditi na svojim dotadašnjim radnim mjestima te zadržavaju plaće i druga prava prema dotadašnjim rješenjima, do donošenja rješenja o rasporedu na radna mjesta u skladu s Pravilnikom o unutarnjem redu usklađenim s odredbama ove Odluke.

Članak 11.

Stupanjem na snagu ove Odluke prestaje važiti Odluka o ustrojstvu Gradske uprave Grada Skradina („Službeni vjesnik Šibensko-kninske županije“, broj 3/06, 7/07 i 3/08).

Članak 12.

Ova Odluka stupa na snagu osmog dana od dana objave u “Službenom vjesniku Šibensko-kninske županije“.

KLASA: 023-05/21-01/1

URBROJ: 2182/03-02-21-1

Skradin, 15. srpnja 2021.g.

 **GRADSKO VIJEĆE**

 **GRADA SKRADINA**

 **PREDSJEDNICA**

 Nadija Zorica, v.r.